kardosdrur/scandi-wiki huggingface dataset:
Diego Dorta

Diego Martín Dorta Montes (født 31. december 1971 i Montevideo, Uruguay) er en tidligere uruguayansk fodboldspiller (midtbane).

Dorta spillede i hjemlandet hos Central Español og Peñarol. Med Peñarol var han med til at vinde det uruguayanske mesterskab tre gange i træk. Han spillede også i den argentinske liga hos Independiente.

Dorta spillede desuden 23 kampe for Uruguays landshold. Han var med i truppen der vandt guld ved Copa América i 1995, og spillede i samtlige holdets kampe i turneringen. I finalen mod Brasilien startede han inde, men blev udskiftet i pausen med Pablo Bengoechea.

Titler 
Primera División Uruguaya
 1993, 1994 og 1995 med Peñarol

Copa América
 1995 med Uruguay

Referencer 

Fodboldspillere fra Uruguay
Fodboldspillere fra Club Atlético Peñarol
Fodboldspillere fra Independiente
Personer fra Montevideo
Aryl

I organisk kemi er en aryl enhver funktionel gruppe eller substituent som er afledt af en aromatisk ring, dette være sig phenyl, naphthyl, thienyl, indolyl, osv. (se IUPAC nomenklature). "Aryl" anvendes af hensyn til forkortelse eller generalisering, og "Ar" bruges som pladsholder for arylgruppen i kemiske strukturdiagrammer.

En simpel arylgruppe er phenyl, C6H5; som stammer fra benzen. Tolylgruppen, CH3C6H4, dannes fra toluen (methylbenzen). Xylylgruppen, (CH3)2C6H3, afledes fra xylen (dimethylbenzen), mens naphthylgruppen, C10H7, er dannet fra naphthalen.
  
Arylation er den kemiske proces hvor en arylgruppe bliver sat sammen med et substrat.

Se også 
 Alkyl
 Aryl hydrocarbon receptor, et fysisk mål for dioxiner
 Arenforbindelse

Referencer 

Organisk kemi
Funktionelle grupper
August Sauer

August Sauer (født 12. oktober 1855 i Wiener Neustadt, død 17. september 1926 i Prag) var en østrigsk litteraturhistoriker.

Sauer besøgte Schottengymnasiet i Wien, studerede ved universiteten i Wien og Berlin, var professor ved universitet i Lemberg 1879—83, derpå i Graz 1883—86, fra 1886 i Prag. Han har været med til at udgive en række tyske og østrigske digteres værker, for eksempel Gleim, Raimund, Stifter, Grillparzer, blandt andet den store kritiske udgave, der udkommer på foranledning af byen Wien, Bürger, Stürmer und Dränger. Blandt hans arbejder kan nævnes Frauenlieder aus der Blütezeit der deutschen Literatur (1885), »Aus dem alten Oesterreich«, J. G. Seume, Gesammelte Reden und Aufsätze zu Geschichte der Literatur in Oesterreich und Deutschland (1902) og Goethe und Oesterreich (1902—03 i Schriften der Goethe-Gesellschafts). Han udgav det betydningsfulde litteraturhistoriske tidsskrift Euphorion.

Kilder 

 
 

Litteraturhistorikere fra Østrig
Ansatte ved Prags Universitet
Faglitterære forfattere fra Østrig
Tysksprogede forfattere
Personer fra Wiener Neustadt
Professorer fra Østrig
Fridolin von Sandberger

Carl Ludwig Fridolin von Sandberger (22. november 1826 i Dillenburg—11. april 1898 i Würzburg) var en tysk geolog og palæontolog. Han var far til musikforskeren Adolf Sandberger.

Sandberger blev 1854 professor ved Polytechnicum i Karlsruhe og 1863 professor i Würzburg. Sandberger undersøgte særlig devonformationen i Nassau og tertiærformationen i Mainzbækkenet. Hans hovedværk er Die Conchylien des Mainzer Tertiärbeckens (1863).

Kilder 

  

Geologer fra Tyskland
Palæontologer
Ansatte ved Würzburgs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Personer fra Dillenburg
Georg Sauerwein

Georg Julius Justus Sauerwein (15. februar 1831 i Hannover — 18. december 1904 i Kristiania) var en tysk sprogforsker og forfatter i forskellige sprog. 

Sauerwein studerede orientalske sprog og sanskrit i Göttingen og førte senere et omflakkende liv med længere ophold i England, Litauen, Norge og andre lande. Han var i besiddelse af en forbavsende evne til i kort tid at opnå færdighed i at tale og skrive fremmede sprog. Han kendte næsten alle europæiske sprog og adskillige udeneuropæiske og arbejdede i det britiske og udenlandske bibelselskabs tjeneste ved udgivelse af mange bibelske skrifter i europæiske, afrikanske og asiatiske sprog. Med stor udholdenhed og varme kæmpede han for de små, i større stater indlemmede folkeslags sprogrettigheder (Immanuel Kant und Ludwig Windthorst . . . von Girënas, 1891, og Die littauische Frage . . . von Girënas, 1888). I Norge opholdt Sauerwein sig meget og lærte landets sprog og dets dialekter til sådan fuldkommenhed, at han har kunnet mestre det både i vers og prosa (Frie Viso ifraa Vigguin . ., 1885, Sprogstudier og Skaldskab i Fredssagens Tjeneste, 1903).

Kilder 

 

Filologer fra Tyskland
Faglitterære forfattere fra Tyskland
Tysksprogede forfattere
Dansksprogede forfattere
Tyskere i 1800-tallet
Personer fra Hannover
Ditmar Bicaj

Ditmar Bicaj (født 26. februar 1989 i Tirana, Albanien) er en albansk fodboldspiller, der spiller for FK Kukësi i Albanien. Bicaj har spillet i klubben siden sommerpausen 2014, hvor han kom til fra Skënderbeu Korçë. Han spiller primært i det central forsvar.

Eksterne henvisninger 
 footballdatabase.eu | spillerinfo 

Fodboldspillere fra Albanien
Ghanesiske Premier League 2013-14

Ghanesiske Premier League 2013-14 (også kendt som First Capital Plus Bank Premier League af hensyn til sponsorer) er den 55. sæson af den højeste fodboldrække i Ghana. Turneringen fandt sted fra den 15. september 2013 og sluttede den 4. juni 2014, hvor Asante Kotoko blev kåret som mestre

Stilling

Referencer 

Fodboldsæson 2013-14
Premier League 2013-14
GoPro

GoPro, Inc. er et amerikansk firma stiftet af Nicholas Woodman. Firmaet laver små actionkameraer, der både kan optage fotos og video. Firmaet omsatte for 60,6 millioner US$ i 2013.

GoPro blev stiftet i 2002, da Woodman manglede et kamera til at optage på sin australske surfingtur.

Seneste kamera er GoPro Hero 4 som blev lanceret den 5. oktober 2014 i hele verden. I dag findes der fem versioner: HERO, HERO3 White Edition, HERO3+ Silver Edition, HERO4 Silver Edition og HERO4 Black Edition.

Referencer

Eksterne henvisninger 

 GoPro's hjemmeside
 Dansk importør af GoPro

Kameraer
Elektronikvirksomheder fra USA
Etableret i 2002
Borupgård

Borupgård har flere betydninger:
 Borupgård Trinbræt - et trinbræt syd for Borup, Gørløse Sogn, Hillerød Kommune
 Borupgård (Sthens Sogn) – et ejerlav og en landbrugsejendom i Sthens Sogn, Helsingør Kommune, i dag Comwell Borupgaard
 Borupgaard Gymnasium - beliggende i Ballerup Kommune
 Store Borupgård - der gennem tiderne dannet af landsbyen Borup

 Se også
 Borupgårdcentret - Snekkersten

 Veje
 Borupgårdsvej - Snekkersten
 Borupgårdsvej - Silkeborg

 Gårde
 Borupgård - Anden større gård/Proprietærgård, Løkken
 Borupgård - Gård, Skævinge
 Borupgård - Gård, Lejre
 Borupgård - Gård, Næstved
 Borupgård - Gård, Ørbæk
 Borupgård - Gård, Brande
 Borupgård - Gård, Herning
 Borupgård - Gård, Grenaa
 Borupgård - Gård, Hornslet
 Borupgård - Gård, Silkeborg
Alvaro Bishaj

Alvaro Bishaj (født 2. oktober 1991 i Vlorë, Albanien) er en albansk fodboldspiller, som spiller for Korabi Peshkopi i Albanien. Han har før spillet for Flamurtari Vlorë. Bishaj spiller primært som central forsvar.

Eksterne henvisninger 
 

Fodboldspillere fra Albanien
Marcelo Saralegui

Marcelo Saralegui Arregín (født 18. maj 1971 i Montevideo, Uruguay) er en tidligere uruguayansk fodboldspiller (midtbane).

Saralegui spillede størtstedelen af sin karriere i klubber i Uruguay og Argentina. Han var blandt andet tilknyttet Montevideo-storklubben Nacional i flere sæsoner, og var med til at vinde to uruguayanske mesterskaber. I Argentina var han primært tilknyttet Club Atlético Colón og Racing Club. Han spillede også uden større succes i Italien hos Torino FC.

Saralegui spillede desuden 33 kampe og scorede seks mål for Uruguays landshold. Han var med i truppen der vandt guld ved Copa América i 1995, og spillede i fire af uruguayanernes kampe i turneringen. Han deltog også ved Copa América i både 1993 og 1997.

Titler 
Primera División Uruguaya
 1992 og 2001 med Nacional

Coppa Italia
 1993 med Torino FC

Copa América
 1995 med Uruguay

Referencer 

Fodboldspillere fra Uruguay
Fodboldspillere fra Club Nacional de Football
Fodboldspillere fra Torino FC
Fodboldspillere fra Club Atlético Colón
Fodboldspillere fra Racing Club de Avellaneda
Fodboldspillere fra Independiente
Personer fra Montevideo
Kidholm

Kidholm kan henvise til flere stednavne i Danmark:
 Kidholm (Bregninge Sogn) – et areal i Bregninge Sogn, Svendborg Kommune
 Kidholm (Magleby Sogn) – et areal i Magleby Sogn, Slagelse Kommune
 Kidholm (Åstrup Sogn) – et areal i Åstrup Sogn, Faaborg-Midtfyn Kommune
 Kidholm (Horsens Sogn)en bebyggelse i Horsens Sogn, Aalborg Kommune
 Sydslesvig
 Kidholm (Sydslesvig) – en ubeboet ø i Slien i Sydslesvig
Østerø Sø

Østerø Sø er en lavvandet 22,9 hektar stor brakvandssø  på den østligste del af Knudshovedhalvøen i Nyborg Kommune på Fyn. Den har en gennemsnitsdybde på ca. 0,5 m og saliniteten er på 15 - 28 promille.

Østerø Sø udgør den centrale del af Natura 2000-området nr. 115 Østerø Sø på 57 hektar, der ud over søen også omfatter kystlaguner, strandsøer, strandvolde og strandenge. Der er opført et fugletårn ved østsiden af søen, hvorfra der er et godt overblik over området. Området er et vigtigt yngle- og fourageringsområde for mange ande- og vadefugle, og på strandengene er der en artsrig vegetation.

På vestsiden af søen ligger Slipshavn Skov, mod nord ligger resterne af den gamle færgehavn, den tidligere isbådsstation og motorvejen med storebæltsforbindelsen; yderst på halvøen mod øst ligger Knudshoved Fyr, og en rekonstruktion af det gamle vippefyr. Mod sydvest ligger Slipshavn og Nyborg Fjord.

Hele Knudshoved blev fredet i 2004 og fredningen dækker 210 hektar.

Eksterne kilder/henvisninger 

Om Natura 2000-plan nr. 115 Østerø Sø 
 Basisanalysen for Natura 2000-planen

Lokaliteter i Nyborg Kommune
Fredede arealer i Danmark
EU-habitatområder i Danmark
Richard Schröder

Richard Karl Heinrich Schröder (født 19. juni 1838 i Treptow an der Tollensee, død 3. januar 1917 i Heidelberg) var en tysk retslærd.

Schröder blev Dr. jur. 1861, 1863 privatdocent i Bonn, 1866 ekstraordinær, 1870 ordentlig professor sammesteds, 1873 i Würzburg, 1882 i Strasbourg, 1885 i Göttingen, 1888 i Heidelberg. Schröder, der udgik fra Waitz's og Beselers skole, bistod Jacob Grimm ved udarbejdelsen af 4. bind af dennes Weisthümer (1863) og udgav efter Grimms død selvstændig 5., 6. og 7. del af denne samling med navne- og sagregister til hele værket (1866, 1869, 1878). Schröders fremragende arbejde Geschichte des ehelichen Güterrechts in Deutschland (I 1863, II 1.—3. afdeling 1868, 1871 og 1874) skaffede forfatteren ry som Tysklands bedste kender af de herhenhørende retssystemer; hans medhjælp blev søgt til udformningen af de pågældende afsnit af den nye borgerlige lovbog, som han litterært behandlede i værker som Das Familiengüterrecht in dem Entwurfe eines Bürgerlichen Gesetzbuches für das Deutsche Reich (1889) og Das eheliche Güterrecht nach dem Bürgerlichen Gesetzbuche für das Deutsche Reich in seinen Grundzügen (1896, 3. oplag 1900). Af Schröders andre civilretlige arbejder bør fremhæves hans bidrag til Wilhelm Endemanns Handbuch des deutschen Handels-, See- und Wechselrechts og hans udgave af den almindelige tyske handelslovbog (8. oplag 1896).

Størst betydning havde dog Schröder som retshistoriker. En mængde monografier og afhandlinger udgik fra hans pen: Untersuchungen Zu den fränkischen Volksrechten (1879), Die Franken und ihr Recht (1881), Die deutsche Kaisersage und die Wiedergeburt des Deutschen Reiches (1893), Über eigentümliche Formen des Miteigentums im deutschen und französischen Recht (1896) og mange andre; sammen med Friedrich Bluhme og Hugo Loersch udgav han Drei Abhandlungen zur Geschichte des deutschen Rechts (1871), med Loersch Urkunden zur Geschichte des deutschen Rechts. I (1881, 3. oplag sammen med Leopold Perels 1912), delvis med Carl Koehne Oberrheinische Stadtrechte (I—IV, 1895, 1897—98), med Heinrich Dernburg, Franz von Liszt og Hermann Staub Festschrift für den XXVI Deutschen 
Juristentag« (1902). Schröders hovedværk er den berømte Lehrbuch der Deutschen Rechtsgeschichte (1889, 6. oplag ved Eberhard von Künssberg 1922), et arbejde, der for tysk retshistorie blev hvad Windscheids pandekter var for tysk pandektvidenskab; en miniaturudgave publiceredes i Sammlung Göschen (I—II 1912—13). Ligesom sin store medbejler Heinrich Brunner var Schröder medredaktør af Zeitschrift der Savigny-Stiftung für Rechtsgeschichte, og han overtog den videnskabelige ledelse af det imponerende værk Deutsches Rechtswörterbuch (Wörterbuch der älteren deutschen Rechtssprache)'' (1914 og ff.).

Kilder 

 

Jurister fra Tyskland
Retshistorikere fra Tyskland
Ansatte ved Bonns Universitet
Ansatte ved Würzburgs Universitet
Ansatte ved Strasbourgs Universitet
Ansatte ved Göttingens Universitet
Ansatte ved Heidelbergs Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Fjernlys

Fjernlys er en type lygter forrest på en bil eller andet køretøj, som benyttes, når nærlyset ikke er tilstrækkeligt.

Som regel kan fjernlyset kun aktiveres, når nærlyset i forvejen er tændt.

Funktion 
Formålet med fjernlyset er, at man på landevej skal have et sæt stærkere lamper til rådighed for bedre at kunne oplyse vejen. Hvis der kommer modkørende køretøjer, skal man skifte til nærlys for ikke at blænde førere af modkørende køretøjer.

Overhalingsblink 
Overhalingsblinket er en anordning, som gør, at man kortvarigt kan tilslutte fjernlyset, selv om lyskontakten er afbrudt.

Lovgivning 
Fjernlyset skal være hvidt eller gulligt og kunne oplyse vejen tilstrækkeligt (mindst 100 meter) foran køretøjet. Lygterne må ikke være monteret nærmere ved køretøjets yderste kant end nærlyset.

Der skal være en kontrollampe på instrumentbrættet, som minder føreren om, at fjernlyset er tændt.

Noter 

Køretøjsbelysning
Luis Ubiña

Luis Ignacio Ubiña Olivera (7. juni 1940 - 17. juli 2013) var en uruguayansk fodboldspiller (forsvarer) fra Montevideo. Han spillede hele karrieren i hjemlandet, hos henholdsvis Cerro, Rampla Juniors og Nacional. Med Nacional var han med til at vinde fire uruguayanske mesterskaber.

Ubiña spillede desuden 33 kampe og scorede ét mål for Uruguays landshold. Han repræsenterede sit land ved både VM i 1966 og VM i 1970.

Referencer 

Fodboldspillere fra Uruguay
Deltagere ved verdensmesterskabet i fodbold 1970
Fodboldspillere fra Club Nacional de Football
Personer fra Montevideo
Mërgim Brahimi

Mërgim Brahimi (født 8. august 1992 i Istok, Kosovo) er en fodboldspiller fra Kosovo, der spiller for schweiziske FC Wohlen.

Tidligere liv 
Brahimi blev født i Istok, som som ligger ude for distriktet Péc, i det nord-vestlige Kosovo. Hans forældre er kosoviske albanere. Som 2-årig flygtede Brahimi, hans to søstre samt to brødre til Zürich i Schweiz, da Kosovokrigen blussede op i bl.a. Istok, hvor Brahimi og familien boede. Forud flygtningen til Schweiz, havde Brahimis far arbejdet i Schweiz som fremmedarbejder.

Brahimi startede med fodbolden i 1997, hvor han startede i FC Red Star Zürich.

Klubkarriere

Grasshopper Club Zürich 
Brahimi skiftede som ynglinge spiller til Grasshopper i 2007 fra FC Red Star Zürich. Han spillede bl.a. for deres U21 hold.

I 2010 spillede Brahimi kampe for klubbens 2. hold, det vil sige senior reserveholdet.

Den 2. oktober 2011 fik Brahimi sin debut for klubbens førstehold, da han blev skiftet ind i 21' minut imod FC Zürich. Først den 28. juli 2012 scorede han sit første mål for klubben, da han 3 minutter efter han kom ind i 80' minut, scorede imod FC Basel.

Han spillede i alt 39 kampe for førsteholdet, hvor han scorede tre mål i alt. Derudover spillede han 50 kampe for reserveholdet, og scorede 6 mål.

Udlån til FC Aarau 
Den 16. september 2013 blev Brahimi udlånt til FC Aarau som også lå i Schweiz. Han spillede 4 kampe for Aarau, indtil han den 1. januar 2014 vendte tilbage til Grasshopper.

Udlån til FC Wohlen 
Den 28. februar 2014 blev Brahimi igen udlejet, dog denne gang til FC Wohlen, som spillede i den schweiziske "Challenge League". Brahimi spillede 15 kampe for FC Wohlen, og scorede 5 mål for dem. Derudover blev han noteret for en enkel assist, og havde alt i alt haft en god halv-sæson for klubben.

FC Wohlen 
Den succesrige udlejning til klubben resulterede i, at FC Wohlen den 1. juli 2014 kunne annoncere købet af albaneren.

Eksterne henvisninger 
 scoresway.com | spillerinfo
 fcwohlen.ch | spillerinfo 

Fodboldspillere fra Kosovo
Fodboldspillere fra Albanien
Fodboldspillere fra Grasshopper-Club Zürich
Fodboldspillere fra FC Aarau
Imran Bunjaku

Imran Bunjaku (født 18. oktober 1992 i Zürich, Schweiz) er en schweizisk/Kosovoalbansk fodboldspillere, der spiller for FC Schaffhausen i Schweiz.

Bunjaku spiller primært som defensiv midtbanespiller, men kan også bruges lidt længere fremme på banen som central midtbanespiller, samt lidt længere tilbage på banen som central forsvarsspiller.

Eksterne henvisninger

Referencer 

Fodboldspillere fra Albanien
Fodboldspillere fra Schweiz
Fodboldspillere fra Grasshopper-Club Zürich
Stick Together

Stick Together er en EP af den danske popduo Anthony Jasmin, der udkom den 16. juni 2014 på Epic Records og Sony Music. Anthony Jasmin vandt som den første gruppe talentshowet X Factor 2014 på DR1, med Thomas Blachman som deres mentor. Efter finalesejren den 28. marts 2014 udkom deres vindersingle "Do Ya", der senere modtog guld for 900.000 streams. I maj måned tog duoen til Los Angeles for at arbejde med den amerikanske producer John Shanks, som var præmien for at vinde X Factor.

Spor

Kilder 

Album fra 2014
Popalbum fra Danmark
Fatjon Bytyçi

Fatjon Bytyçi (født 28. maj 1994 i Kukës, Albanien) er en albansk fodboldspiller, der spiller for FK Kamza i den albanske Kategoria Superiore. Han spiller primært i angrebet.

Eksterne henvisninger 
 scoresway.com | spillerinfo 

Fodboldspillere fra Albanien
Jakob Ulfeldt (landsdommer)

Jakob Ulfeldt (død 1631) var herre til Bavelse og landsdommer.

Han var søn af Corfitz Ulfeldt (død 1614). Efter at have studeret udenlands (1613 blev han immatrikuleret ved  universitetet i Rostock) tjente han fra 1616 til 1621 som sekretær i Danske Kancelli og lønnedes 1621 med et kannikedømme i Aarhus Domkirke. Efter selv 1620 at have overtaget driften af sin fædrene gård blev han 1624 beskikket til landsdommer i Sjælland og forlenet med Ringsted Kloster. Dette len ombyttedes 1630 med Agdesiden i Norge som en følge af, at han havde søgt og fået sin afsked som landsdommer, sikkert af helbredshensyn, thi han døde snart efter. Det ved hans død ledigblevne kannikedømme blev 16. marts 1631 bortgivet til en anden. 23. juni 1622 havde han ægtet Lisbeth Clausdatter Daa (født 1. maj 1605). Hun købte 1649 Væbnersholm og levede endnu 1657.

Kilder 
 

Godsejere fra Danmark
Landsdommere fra Danmark
Lensmænd fra Danmark
Lensmænd fra Norge
Jakob 3
Danskere i 1600-tallet
Embedsmænd fra Danmark
Natura 2000-område nr. 115 Østerø Sø

Natura 2000-område nr. 115 Østerø Sø er et EU-habitatområde (H99), der har et areal på i alt 57 ha, som er privatejet. Området omfatter den sydøstlige ende af halvøen Knudshoved, sydøst for Nyborg på Fyn, og ligger ud til Storebælt.

Beskrivelse 
Østerø Sø er en kystlagune, og området er et marint forland, dannet efter sidste istid, som ud over søen omfatter strandsøer, strandvolde og strandenge. Området er et vigtigt yngle- og fourageringsområde for mange ande- og vadefugle, og på strandengene er der en artsrig vegetation.

De lave strandenge og strandsøer er vigtige yngle- og levesteder for padder, bl.a. findes strandtudse, springfrø og spidssnudet frø, der alle er opført på habitatdirektivets bilag IV.

Fredninger 
Hele Natura 2000-området er en del fredningen af Knudshoved fra 2004, et areal på 210 hektar.

Videre forløb 
Natura 2000-planen blev vedtaget i 2011, hvorefter kommunalbestyrelserne og Naturstyrelsen udarbejdede bindende handleplaner for gennemførelsen af planen. Planen videreføres og videreudvikles i anden planperiode 2016-21. Natura 2000-området ligger i Nyborg Kommune, og naturplanen koordineres med vandplanen for 1.7 Hovedvandopland Storebælt.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om naturplanen på Naturstyrelsens websider
 Naturplanen 
 Naturplanen 2016-2021
 Basisanalysen 2006
 Basisanalysen 2016-21

Natura 2000-planer
Lokaliteter i Nyborg Kommune
Fredede arealer i Danmark
EU-habitatområder i Danmark
Pas de deux (film)

Pas de deux er en dansk stumfilm fra 1902 med balletdanserinderne Clara Pontoppidan og
Margrete Andersen. Instruktør var Peter Elfelt.

Eksterne henvisninger 

Danske film fra 1902
Film i sort-hvid
Stumfilm fra Danmark
Kortfilm fra Danmark
Film instrueret af Peter Elfelt
Henrettelsen

Henrettelsen (også kendt som Barnemordersken fra Frankrig) er en tre minutter lang dansk stumfilm fra 1903 baseret på en autentisk fransk mordsag, hvor en barnemorderske, dræbte sine ti børn.

Medvirkende 
Franciska Nathansen Den dømte barnemorderske 
Victor Betzonich

Eksterne henvisninger 

 Henrettelsen på danskfilmogtv.dk
 Henrettelsen filmen på dansk kulturarv 

Danske film fra 1903
Film i sort-hvid
Stumfilm fra Danmark
Kortfilm fra Danmark
Film instrueret af Peter Elfelt
Franciska Nathansen

Ruth Franciska Julie Jensine Nonsted (født Jensen, senere Nathansen; 26. december 18644. marts 1944) var en dansk varietesangerinde og skuespiller. Hun havde hovedrollen i den første danske spillefilm, Henrettelsen (1903).

Franciska Nathansen var gift med fuldmægtig Martin August Nathansen, og de var forældre til skuespilleren Ludvig Nathansen (1884-1949).

Referencer

Eksterne henvisninger 
 

Stumfilmskuespillere fra Danmark
Skuespillere fra Danmark
Sangere fra Danmark
Personer fra København
Theodor von Sickel

Theodor von Sickel (født 18. december 1826 i Aken, død 21. april 1908 i Meran) var en tysk historiker.

Under et ophold 1850—52 ved École des Chartes i Paris førtes han ind i studiet af de historiske hjælpevidenskaber, især diplomatikken, og gjorde siden epoke på dette område ved sine talrige skrifter, hvoraf kan fremhæves: Monumenta graphica medii ævi (9 dele, 1859—69), Beiträge zur Diplomatik (1861—82) og især hans mønsterværdige udgave af Die Urkunden der Karolinger (2 bind, 1867). Et hovedsynspunkt hos Sickel er den nøje skriftsammenligning, som lettedes ved fotografier af aktstykkerne, og han har sammen med Sybel udgivet det prægtige værk Kaiserurkunden in Abbildungen (1881—91). I 1867 blev han knyttet til universitet og akademiet i Wien, og 1869—92 var han direktør for det østrigske historiske institut; 1884 blev han optagen i ridderstanden og 1889 udnævnt til medlem af herrehuset. Fra 1892 ledede han i flere år det østrigske institut i Rom, som han havde fået oprettet, efter at Vatikanerarkivet var åbnet for benyttelse.

Kilder 

 

Historikere fra Tyskland
Ansatte ved Wiens Universitet
Faglitterære forfattere fra Tyskland
Tysksprogede forfattere
Medlemmer af Videnskabernes Selskab
Medlemmer af Kungliga Vitterhets Historie och Antikvitets Akademien
Tyskere i 1800-tallet